తెలంగాణలో మహిళా తహసీల్దార్ దారుణహత్య WATCH LIVE TV
ఎయిర్ ఇండియాలో వాటాల‌ ఉప‌సంహ‌ర‌ణ‌
ఎయిర్ ఇండియా నుంచి 76 శాతం వాటాల ఉపసంహరణకు సంబంధించిన ప్రణాళికలను కేంద్ర ప్ర‌భుత్వం వెల్లడించింది. ఎయిర్ ఇండియా ఎక్స్‌ప్రెస్ (ఏఐఎక్స్‌ఎల్), ఎయిర్ ఇండియా ఎస్‌టిఎస్ ఎయిర్‌పోర్ట్ సర్వీసెస్ (ఎఐఎస్‌ఏటీఎస్)ల నుంచి కూడా తన వాటాలను ఉపసంహరించ
TNN | Updated:
Mar 29, 2018, 12:53PM IST
ఎయిర్ ఇండియా నుంచి 76 శాతం వాటాల ఉపసంహరణకు సంబంధించిన ప్రణాళికలను కేంద్ర ప్ర‌భుత్వం వెల్లడించింది. ఎయిర్ ఇండియా ఎక్స్‌ప్రెస్ (ఏఐఎక్స్‌ఎల్), ఎయిర్ ఇండియా ఎస్‌టిఎస్ ఎయిర్‌పోర్ట్ సర్వీసెస్ (ఎఐఎస్‌ఏటీఎస్)ల నుంచి కూడా తన వాటాలను ఉపసంహరించనుంది. ఎయిర్ ఇండియాను ప్రైవేటు కంపెనీలకు అప్పగించడానికి మార్గం సుగమం చేసే ప్రక్రియలో భాగంగానే కేంద్రం ఈ నిర్ణయం తీసుకుంది. కాగా ప్రభుత్వ రంగంలో నడిచే ఈ వైమానిక సంస్థలో 26 శాతం వాటాలను మాత్రం కేంద్రం తనవద్దే అట్టేపెట్టుకుంటుంది. విజేతగా నిలిచిన బిడ్డర్, వరుసగా మూడేళ్లపాటు ఎయిర్ ఇండియాలో పెట్టుబడులు పెడుతూనే ఉండాలి.
ప్రభుత్వం తన పెట్టుబడుల ఉపసంహరణ ప్రక్రియను ప్రారంభిస్తూ, వివిధ సంస్థలు, విదేశీ విమానయాన సంస్థలనుంచి ‘‘ఎక్స్‌ప్రెషన్ ఆఫ్ ఇంటరెస్ట్’’ (ఈఓఐ)ను కోరింది. ఈఓఐను దాఖలు చేయడానికి మే 14 చివరి తేదీ. బిడ్డర్లలో అర్హులైనవారికి మే 28న సమాచారం అందిస్తారు. బిడ్డింగ్‌ను ఒక్కరు లేదా కన్సార్టియం కింద దాఖలు చేయవచ్చు. అయితే బిడ్డర్ కనీసం రూ.5000 కోట్ల మేర స్తోమత కలిగివుండాలి. బిడ్డింగ్ దాఖలు చేసే కన్సార్టియంలోని ప్రతి సభ్యుడు గత మూడేళ్ల కాలంలో పన్ను చెల్లించిన తర్వాత కూడా లాభాల్లో కొనసాగుతుండాలి. ఈఓఐ గడువు నుంచి ఐదేళ్ల ముందు కాలంలో లాభాల్లో ఉండాలి.
ఎయిర్ ఇండియాలో 76 శాతం వాటాల ఉపసంహరణకు మార్గం సుగ‌మం
ఒకవేళ బిడ్డర్ దేశీయ విమానయాన సంస్థకు చెందినవారై ఉంటే, వారికి ‘పన్ను చెల్లించిన తర్వాత లాభం’ అనే నిబంధన వర్తించదు. అయితే అ బిడ్డర్ వాటా గరిష్టంగా 51 శాతానికి పరిమితమై ఉండాలి.’ ఇక విదేశీ విమానయాన సంస్థలైతే పన్ను చెల్లించిన తర్వాత లాభం నిబంధన వర్తిస్తుంది. 2017 డిసెంబర్ నాటికి ఎయిర్ ఇండియాకు మొత్తం 115 విమానాలున్నాయి. అంతర్జాతీయంగా 39 ప్రదేశాలకు సర్వీసులను నడుపుతోంది. 2017, డిసెంబర్ 1నాటికి ఎయిర్‌లైన్స్‌లో 11,214 మంది శాశ్వత ఉద్యోగులు, 2,913 కాంట్రాక్టు ఉద్యోగులు పనిచేస్తున్నారు. ఎయిర్ ఇండియా దేశంలోని అతి ముఖ్యమైన ప్రభుత్వరంగ వైమానిక సంస్థ. దేశీయ, అంతర్జాతీయ స్థాయిలో మంచి మార్కెట్‌ను కలిగి వున్నది